CELEX: 62009TN0024
Language: mt
Date: 2009-01-21 00:00:00
Title: Kawża T-24/09: Rikors ippreżentat fil- 21 ta' Jannar 2009 — Biocaps vs Il-Kummissjoni

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/50
            
         Rikors ippreżentat fil-21 ta' Jannar 2009 — Biocaps vs Il-Kummissjoni
   (Kawża T-24/09)
   (2009/C 55/89)
   Lingwa tal-kawża: Il-Franċiż
   Partijiet
   
      Rikorrenti: Biocaps (Orsay, Franza) (rappreżentanti: Y.-R. Guillou, H. Speyart u T. Verstraeten, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni kkontestata;
            
         
               —
            
            
               tikkundanna lill-Kummissjoni għall-ispejjeż tagħha u għal dawk sostnuti mir-rikorrenti.
            
         Motivi u argumenti prinċipali
   Ir-rikorrenti, entità legali responsabbli għall-operat ta' Laboratoire Champagnat Desmoulins Philippakis, titlob l-annullament tad-Deċiżjoni tal-Kummissjoni C(2008) 6524, tad-29 ta' Ottubru 2008, li permezz tagħha l-Kummissjoni ordnat, skont l-Artikolu 20(4) tar-Regolament Nru 1/2003 (1), lill-imsemmi laboratorju, kif ukoll lill-entitajiet kollha kkontrollati direttament jew indirettament minnha, sabiex jissottomettu ruħhom għal spezzjoni fir-rigward tal-parteċipazzjoni tagħhom fi u/jew l-eventwali implementazzjoni ta' akkordji jew prattiċi miftiehma li jmorru kontra d-dispożizzjonijiet tal-Artikolu 81 KE u/jew 82 KE.
   Dan l-aġir immanifesta ruħu partikolarment taħt il-forma ta' deċiżjonijiet li għandhom bħala għan li ma jħallux lill-ispiżjara u/jew persuni ġuridiċi jaċċedu għas-suq tas-servizzi ta' analiżi tal-bijoloġija medika, li jillimitaw l-attività tagħhom f'dan is-suq jew li jeskluduhom minnu.
   Insostenn tar-rikors tagħha, ir-rikorrenti ssostni motiv wieħed ibbażat fuq ksur tal-prinċipju li d-deċiżjonijiet tal-istituzzjonijiet Komunitarji għandhom ikunu indirizzati lil entitajiet li għandhom personalità ġuridika, peress li d-destinatarju tad-deċiżjoni kkontestata ma kienx għadu jeżisti fil-mument tal-adozzjoni tad-deċiżjoni.
   
      (1)  Regolament tal-Kunsill (KE) Nru 1/2003, tas-16 ta' Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU 2003, L 1, p. 1).